**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**Hajdú-Bihar Vármegye Önkormányzata Közgyűlésének 11/2023. (III. 31.) határozata a 2023. március 31-ei ülése napirendjéről**

Hajdú-Bihar Vármegye Önkormányzata Közgyűlése a 2023. március 31-ei ülése napirendjét a következők szerint fogadja el:

1. Jelentés a lejárt határidejű határozatokról, a megtett intézkedésekről
2. Hajdú-Bihar Vármegye Integrált Területi Programja 2021-2027 című dokumentum módosítása
3. Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló önkormányzati rendelet elfogadása
4. Hajdú-Bihar Vármegye Önkormányzata 2022. évi költségvetési rendeletének módosítása
5. A Hajdú-Bihar Megyei Fejlesztési Ügynökség Nonprofit Kft. elnevezésének módosítása
6. A Hajdú-Bihar Megyei Fejlesztési Ügynökség Nonprofit Kft. 2023. évi üzleti tervének elfogadása
7. Stratégiai együttműködési megállapodás megkötése a Takarékbank Zrt-vel

**Különfélék**

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**A Hajdú-Bihar Vármegye Önkormányzata Közgyűlésének 12/2023. (III. 31.) határozata a lejárt határidejű határozatok végrehajtásáról szóló jelentés elfogadásáról**

Hajdú-Bihar Vármegye Önkormányzatának Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**A Hajdú-Bihar Megyei Önkormányzat Közgyűlésének**

* **3/2023. (II. 24.)** határozata Nemzeti Agrárgazdasági Kamara Hajdú-Bihar Vármegyei Szervezetének 2022. évi munkájáról, valamint Hajdú-Bihar vármegye mezőgazdaságának 2021-2022-es évi helyzetéről szóló tájékoztató elfogadásáról,
* **5/2023. (II. 24.)** határozata a Piac utca 71. szám alatti ingatlan 124/1395 tulajdoni hányada ingyenes önkormányzati tulajdonba adásának kezdeményezéséről,
* **9/2023. (II. 24.)** határozata a Hajdú-Bihar Vármegye Cigány Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról,
* **10/2023. (II. 24.)** határozata a Hajdú-Bihar Vármegye Román Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról.

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**Hajdú-Bihar Vármegye Önkormányzata Közgyűlésének 13/2023. (III. 31.) határozata Hajdú-Bihar Vármegye Integrált Területi Programja 2021-2027 (ITP) módosított szöveges változatának elfogadásáról**

Hajdú-Bihar Vármegye Önkormányzatának Közgyűlése a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 68.§ (5) pontjában biztosított jogkörében eljárva, figyelemmel a 2/2021. (VII. 9.), valamint a 63/2022. (V. 27.) határozataiban foglaltakra

1./ elfogadja Hajdú-Bihar Vármegye Integrált Területi Programja 2021-2027 (ITP) módosított szöveges változatát az 1. melléklet, valamint az ITP-hez kapcsolódó táblázatokat a 2. melléklet szerint.

2./ A közgyűlés felkéri elnökét, hogy gondoskodjon az 1./ pont szerinti döntésnek a Miniszterelnökség Területfejlesztési Programok Végrehajtásáért Felelős Helyettes Államtitkársága, illetve az Irányító Hatóság részére történő megküldéséről.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** azonnal

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**Hajdú-Bihar Vármegye Önkormányzata Közgyűlésének 14/2023. (III. 31.) határozata a Hajdú-Bihar Megyei Fejlesztési Ügynökség Nonprofit Korlátolt Felelősségű Társaság alapító okiratának módosításáról**

Hajdú-Bihar Vármegye Önkormányzatának Közgyűlése a Polgári Törvénykönyvről szóló
2013. évi V. törvény 3:109. § (2) és (4) bekezdéseiben meghatározott hatáskörében eljárva, mint a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság
alapítója

1./a társaság alapító okiratának módosítását a következők szerint fogadja el:

**ALAPÍTÓ OKIRAT MÓDOSÍTÁS**

A HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság (Cg. 09-09-017102) alapítója a Polgári Törvénykönyvről szóló 2013. évi V. törvény
3:109. § (4) bekezdésében foglaltakra figyelemmel, Hajdú-Bihar Vármegye Önkormányzata Közgyűlésének a Hajdú-Bihar Vármegyei Fejlesztési Ügynökség Nonprofit Kft. alapító okiratának módosításáról szóló 14/2023. (III. 31.) határozata alapján a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapító okiratát, **2023. március 31. napjától** a következők szerint módosítja:

Az alapító okirat *1. pontja alapján* a Társaság cégneve az alábbiak szerint alakul:

**„HBMFÜ HAJDÚ-BIHAR VÁRMEGYEI FEJLESZTÉSI ÜGYNÖKSÉG NONPROFIT KORLÁTOLT FELELŐSSÉGŰ TÁRSASÁG.”**

**Az alapító okirat 2. pontja alapján a Társaság alapítójának neve az alábbiak szerint alakul:**

**„HAJDÚ – BIHAR MEGYEI TERÜLETFEJLESZTÉSI TANÁCS**

Székhelye: 4024 Debrecen Piac utca 54.sz.

Adószáma: 18550328-1-09

Törzsszáma: 550329

Képviselője: Bodó Sándor

*A területfejlesztésről és a területrendezésről szóló 1996. évi XXI. törvény – a jogutódláskor hatályos – 28.§-a alapján a társaság alapítójának jogutódja* ***Hajdú-Bihar Vármegye Önkormányzata*** *lett 2012. január 1. napjától.*

**HAJDÚ-BIHAR VÁRMEGYE ÖNKORMÁNYZATA**

Székhelye:4024 Debrecen, Piac u. 54.

Adószáma: 15728317-2-09

Törzsszáma: 728317

Képviselője: Pajna Zoltán

Az alapító okirat jelen módosítással nem érintett részei változatlanul hatályban maradnak.

Jelen okiratban foglalt módosításokat az Alapító új egységes szerkezetű alapító okiratban is elfogadja.

**Debrecen, 2023. március 31.**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pajna Zoltán** Hajdú-Bihar Vármegyei Közgyűlés Elnöke

 Alapító képviseletében

2./ A közgyűlés felkéri elnökét a módosító okirat, az egységes szerkezetű alapító okirat, valamint a cégeljáráshoz szükséges dokumentumok aláírására, a szükséges intézkedések megtételére.

3./ A közgyűlés felkéri a HBMFÜ Nonprofit Kft. ügyvezetőjét, hogy intézkedjen a változás cégjegyzékbe történő bejegyzéséről.

**Végrehajtásért felelős:** Pajna Zoltán, a vármegyei közgyűlés elnöke

 Korbeák György, a HBMFÜ Nonprofit Kft. ügyvezetője

**Határidő:** 2023. április 14.

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**Hajdú-Bihar Vármegye Önkormányzata Közgyűlésének 15/2023. (III. 31.) határozata a Hajdú-Bihar Megyei Fejlesztési Ügynökség Nonprofit Kft. 2023. évi üzleti tervének elfogadásáról**

Hajdú-Bihar Vármegye Önkormányzatának Közgyűlése a Polgári Törvénykönyvről szóló
2013. évi V. törvény 3:109. § (2) és (4) bekezdéseiben meghatározott hatáskörében eljárva,

1./ a Hajdú-Bihar Megyei Fejlesztési Ügynökség Nonprofit Kft. 2023. évi üzleti tervét
**337 489 eFt** tervezett bevétellel és **325 995 eFt** tervezett kiadással, a határozat melléklete szerint elfogadja.

2./ A közgyűlés felkéri elnökét, hogy határozatát a Hajdú-Bihar Megyei Fejlesztési Ügynökség Nonprofit Kft. ügyvezetőjével közölje.

**Végrehajtásért felelős:** Pajna Zoltán, a megyei közgyűlés elnöke

Korbeák György, ügyvezető

**Határidő:** 2023. április 10.

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. március 31-ei ülésén hozott határozataiból:**

**Hajdú-Bihar Vármegye Önkormányzata Közgyűlésének 16/2023. (III. 31.) határozata a**  **Takarékbank Zrt.-vel stratégiai együttműködési megállapodás megkötéséről**

Hajdú-Bihar Vármegye Önkormányzatának Közgyűlése a Magyarország helyi önkormányzatairól szóló 2011. évi CLXXXIX. törvény 27. § (1) bekezdése, a területfejlesztésről és a területrendezésről szóló 1996. évi XXI. törvény 11.§ bg)pontja és 13/A. § (1) bekezdése, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (1) bekezdése alapján

1./ stratégiai együttműködési megállapodást köt a Takarékbank Zrt.-vel a határozat melléklete szerinti tartalommal.

 2./ Felhatalmazza elnökét a stratégiai együttműködési megállapodás aláírására, az abban foglaltak végrehajtásához szükséges intézkedések megtételére.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** folyamatos

**Debrecen, 2023. április 3.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

16/2023. (III. 31.) határozat melléklete

**STRATÉGIAI EGYÜTTMŰKÖDÉSI MEGÁLLAPODÁS**

mely létrejött egyrészről a

**Hajdú-Bihar Vármegye Önkormányzata**

Cím: 4024 Debrecen, Piac utca 54.

Képviseli: **Pajna Zoltán,** **a vármegyei közgyűlés elnöke**

(a továbbiakban: Önkormányzat)

másrészről a

Takarékbank Zrt. (Cg: 01-10-140275)

1117 Budapest, Magyar Tudósok körútja 9. G. ép.

Képviseli: **Szabó Levente vezérigazgató**

 **Puskás András elnöki főtanácsadó**

(a továbbiakban: Takarékbank)

* együttesen Felek – között alulírott helyen és napon az alábbi tartalommal.
1. **Előzmények**

A megállapodást kötő felek felismerték, hogy céljaik a vármegyei helyi önkormányzatok fejlesztési elképzelései megvalósítása terén – különös figyelemmel az uniós és állami forrásból, valamint szabad felhasználású eszközökből fenntarthatósági programok keretében megvalósuló beruházásokra – alapvetően közösek.

Felek megállapítják, hogy a Takarékbank Zrt. az MKB Bank Nyrt. irányítása alatt álló bankcsoport legnagyobb önkormányzati tevékenységet végző bankja, mely évről évre növelni kívánja piaci részesedését, és növelni kívánja versenyképességét a magyar pénzintézeti rendszer keretén belül. Ennek érdekében a Felek pénzügyi- gazdasági együttműködést valósítanak meg, kiemelt figyelmet fordítva a Magyar Bankholding pénzügyi holding társaság, illetve a közreműködésével megvalósítani kívánt, Magyarország második legnagyobb bankjának tekinthető MBH Bank (mint az MKB Bank Nyrt., valamint a Takarékbank Zrt. 2023. év első felében végrehajtani kívánt egyesüléséből létrejövő általános jogutód bank) jövőbeni lehetőségeire is.

A Bankholding leányvállalataként eljáró Takarékbank Zrt. az önkormányzati és a KKV, valamint agrár szektor fejlesztéseinek egyik legfontosabb magyar tulajdonú szereplője, regionális pénzügyi és fejlesztési tanácsadással egybekötött finanszírozási- valamint számlavezetési tevékenységet végez. Stratégiájának megfelelően a következő években mind a projektfejlesztési, mind a működés finanszírozási tapasztalatait a Bankholding többi pénzügyi intézménye tapasztalatainak felhasználásával és az így rendelkezésre álló egyesült szaktudással még hatékonyabban kívánja a vármegyei-, valamint régiós-, - elsősorban **fenntarthatósági és zöld** - fejlesztési elképzelések szolgálatába állítani.

A Felek kinyilvánítják, hogy egymás tevékenységét megismerték, melyeket a közös cél érdekében elismernek és tiszteletben tartanak.

1. **Az együttműködés lehetséges területei**

**Az önkormányzatoknak a 2021-2027-es támogatási ciklusban is fontos feladatuk, hogy támogassák a helyi gazdaságfejlesztési projektek megvalósulását és mindemellett megteremtsék a külső gazdaságossági feltételeket a településeken.**

Az Önkormányzat és a Takarékbank – az MNB irányelveivel összhangban – kívánatosnak tartja, hogy növekedjen a **környezetileg fenntartható** (zöld) iparágak, ügyfelek részaránya a térségi fenntartható infrastruktúra – és gazdaságfejlesztés révén.

A felek a fenntartható régiós-, és vármegyei gazdaságfejlesztés, az alternatív gazdaság fejlesztés, valamint a felzárkóztató jellegű fejlesztési programok területein fokozottan keresik az együttműködés lehetőségeit, az alábbi programokhoz kapcsolódó intézkedések mentén:

* **önkormányzatok infrastruktúra** fejlesztése,
* önkormányzatok, KKV-k **energetikai fejlesztése** (zöld célú, energia hatékonyságot javító beruházások, épületenergetikai korszerűsítések),
* térségi szintű integrált, **foglalkoztatás** hatékonyságát eredményező gazdaságfejlesztés,
* **KKV-k fenntartható technológiai** fejlesztése,
* az **agrárium fenntartható fejlesztése**.
1. **Konkrét tevékenységek**

A Felek közös érdekeken alapuló együttműködése az alábbi konkrét tevékenységek során valósul meg:

* A Takarékbank **széleskörű szolgáltatással** segít összeállítani a helyi fejlesztési programokhoz, projektekhez szükséges fenntartható **finanszírozási eszközöket**. Ennek során **komplex települési-/városfejlesztési tanácsadást, valamint ezirányú igény esetén zöld (fenntarthatósági) és digitális célokat szolgáló** teljeskörű pályázati menedzsmentet kínál, amennyiben a feladatot nem valamely vármegyei önkormányzat, annak hivatala vagy a vármegyei önkormányzat többségi tulajdonában álló gazdasági társaság látja el. Támogatást nyújt továbbá a célok megvalósítását leginkább elősegítő finanszírozási struktúra (hitel, tőke, kötvény, leasing, faktoring stb.) összeállításában is.
* Az Önkormányzat lehetőséget biztosít tagjainak a Takarékbank, illetve a pénzügyi holding társaság további intézményei által ajánlott finanszírozási konstrukciók megismerésére.
* Felek kölcsönösen lehetőséget biztosítanak egymásnak arra, hogy a jelen megállapodás céljai szempontjából jelentőséggel bíró rendezvényeiken, partnertalálkozóikon képviseltethessék magukat (ideértve – hozzájárulásukkal - akár az anyavállalat pénzügyi holding társaság, vagy annak intézményei képviseletét).
1. **Záró rendelkezések**

A Felek vállalják, hogy harmadik személyekkel szembeni kapcsolataik során a jelen együttműködési megállapodásban foglaltak érvényre jutását szorgalmazzák.

A Felek jelen együttműködési megállapodást évente egy alkalommal közösen értékelik.

A Felek az együttműködési megállapodást határozatlan időtartamra kötik. Az együttműködési megállapodás hatályát veszti, amennyiben bármelyik Fél azt írásban felmondja.

Jelen megállapodást – mely kettő, egymással mindenben megegyező, eredeti példányban készült – Felek annak olvasása, közös értelmezése, tartalmának megértése, és magukra kötelezőnek történő elismerése után, mint akaratukkal mindenben megegyezőt, helybenhagyóan aláírták.

Debrecen, 2023. ……… Budapest, 2023. ……………

|  |  |  |
| --- | --- | --- |
| Hajdú-Bihar Vármegye Önkormányzata Pajna Zoltána vármegyei közgyűlés elnöke |  | Takarékbank Zrt.Szabó Levente vezérigazgatóPuskás András elnöki főtanácsadó |